પુરુષોમાં માસ્ટરબેશન વ્યાપક છે. નૈતિક દૃષ્ટિએ એને માનસિક કે કાલ્પનિક વ્યભિચાર ગણી શકાય. છતાં એ શારીરિક અને સામાજિક રીતે મહદંશે બિનહાનિહારક છે છતાં શાળાઓમાં મારા પ્રવચનો અને વર્કશોપ્સમાં મેં જોયું છે કે 10માં કે 11માં ધોરણમાં ઘણા છોકરાઓને માસ્ટરબેશન વિશે કોઈ ખ્યાલ કે અનુભવ હોતો નથી. છોકરીઓમાં, સ્ત્રીઓમાં આમેય માસ્ટરબેશનનું પ્રમાણ ખૂબ ઓછું હોય છે. તેથી વાઈબ્રેટર કે માસ્ટરબેશન જેવા શબ્દોથી સાવ અજાણ 18 વર્ષની કન્યાઓ આ શબ્દોથી સેંસેટાઈઝ થાય છે. એમના મનમાં કુતૂહલ જાગે છે અને એક્સપેરિમેંટ કરવા માટે એક નિમિત્ત મળે છે. જો કે એવી વૃત્તિ ન હોય તો કન્યા કશું ન કરે. ઘણીવાર આવા નિમિત્ત બળતામાં ઘી હોમે છે.